Chabi

Chabi, semi-name de Vicente Costalago, a antika-note-etudi-man, note-man, an vese-linga-man. Si e de-i nati en Espania. Si i etudi a nun-dia linga an via-linga-make en mega-sekola. Si i begin note en Wikipedia en monato 7, 2006 an afa den, si ave ade kon ota Wikipedia:
* Si ade en make de Wikipedia en Jamaika Kreole an Lingua Franca Nova.
* Si make a wiki en Beliz Kreole, Proyo, Mundeze, an Mini.
== Linga de-i make ==
Uno-ranko linga de-i make ke si deteki a Esperanto en tempo ke si a kinde. Si dimenti ale de si, tila afa de some ano, en tempo ke si deteki a Wikipedia en da linga. Si begin kon-labora da, pero, afa, si muta go Ido. Afa some ano ke si dubi inta Ido an Interlinga, si eleti a linga de-i make ma afa, pero si kite a si, en tempo ke si deteki a Lingua Franca Nova. Afa en-i uti a linga an i pubili an a uno-ranko orijen saga en Elefen, de-i voka a “La xerca per Pahoa”, si muta go Occidental afa mini tempo en-i note en Interlingua. En monato 9, 2020, si begin kon-labora kon CDELI an en 18 de monato 5, 2021, si make a akonto Instagram go-i difusi a buku ke e de-i kipa en si note-kipa-kasa. En monato 7, 2021, si pubili a jura de Novial de-i Gen-Figura, linga ke si i de make de-i base de uno de Otto Jespersen. En Mini, si ave kon-labora kon make-man de linga, S.C. Gruget, en linga an develo de wiki, an si ave sujesi go si-ota a vari note go-i via-linga.
== Note-Labora ==
Si pubili en-line a “La xerca per Pahoa” en monato 5, 2020 an sama buku en monato 5, 2021. En 2021, si pubili en Occidental a “Li sercha in li castelle Dewahl e altri racontas” an “Antologie hispan”.
Category:Viva-saga